โลตัสทำตลาดอย่างไรในวันที่อยู่ร่วมกับของกลุ่มซีพี
การเข้ามาอยู่ภายใต้ชายคาของกลุ่มซีพีนั้น นอกจากจะรีแบรนด์เป็น Lotus’s แล้ว ยังปรับลดแบรนด์ต่างๆ ที่กล่าว มา เหลือเพียงแบรนด์โลตัส ที่เป็นไฮเปอร์มาร์เก็ต และโลตัส โก เฟรช ที่ถูกใช้เป็นแบรนด์ซูเปอร์มาร์เก็ตและคอนวีเนียนสโตร์สิ่งที่เห็นอย่างได้ชัดเจนในช่วงที่ผ่านมาก็คือการปรับรูปแบบการลงทุนในเรื่องของการขยายสาขาของโลตัส ที่ไม่เน้น ที่การขยายสาขาในรูปแบบของไฮเปอร์มาร์เก็ตขนาดใหญ่ที่ให้น้ำหนักกับการมีพื้นที่ของสโตร์ขนาดใหญ่ แต่หันไปใช้พื้นที่ เช่น ในส่วนของมอลล์ อย่างการเปิดสาขาเลียบคลองสอง เขตคลองสามวา เมื่อเร็วๆ นี้ ที่มีแนวคิดในเรื่องของการเป็น Smart Community Center จุดศูนย์รวมในการใช้ชีวิตในแบบสมาร์ท ตอบโจทย์ไลฟ์สไตล์ลูกค้าในแต่ละพื้นที่ มีความโดดเด่นและ แปลกตาไปจากสาขาทั่วไป เพราะเป็นสาขานำร่องสาขาแรกที่ถูกออกแบบในสไตล์ Open Air Mall มีพื้นที่ร้านค้าเช่าตั้งอยู่ นอกอาคารหลัก ดึงร้านอาหารแบรนด์ดังใหม่ ๆ มาร่วมเป็นพันธมิตร รวมถึงเปิดพื้นที่สำหรับ Food Truck และร้านค้ารายย่อย เติมเต็มความเป็น Food Destinationการปรับกลยุทธ์ทั้งหมด อาจมองออกมาได้ 2 แนวทาง แนวทางแรก คือโลตัสกำลังให้น้ำหนักและมุ่งมาที่สินค้าใน กลุ่มฟู้ด ซึ่งจะเข้ามาช่วยเสริมความครบวงจรในการทำตลาดให้กับกลุ่มซีพี ซึ่งทิศทางของสินค้าในกลุ่มฟู้ดยังคงมีการเติบโต ที่ดี เพราะเป็นตัวเข้ามารองรับการใช้ชีวิตประจำวันของคนไทยฟอร์แมตสโตร์ในรูปแบบดังกล่าวที่เปิดตัวไปแล้วก็มี อาทิ ที่สายไหม และที่สุทธิสาร ซึ่งเป็นการขยับเข้าไปตอบโจทย์ ลูกค้าในพื้นที่ย่านชุมชนที่อยู่ในเมืองมากขึ้น เช่นเดียวกับการทำตลาดของโลตัส โก เฟรช ที่เป็นค้าปลีกไซส์เล็กของค่ายนี้ ก็มี การเติมเต็มสินค้าในกลุ่มอาหารสดเข้าไปมากขึ้น เพื่อตอบโจทย์การปรับเปลี่ยนพฤติกรรมของผู้บริโภคที่เป็นคนเมืองรุ่นใหม่ มากขึ้น โดยมุ่งหวังที่จะเป็นฟู้ด เดสติเนชั่นของคนไทย